કોંગ્રેસે સત્તા ગુમાવી તેનું કારણ કોંગ્રેસી નેતાની પ્રજા પ્રત્યે બીનસંવેદનશીલતા અને ખાડે ગયેલો વહિવટ જ કારણભુત હતો, આમ તો કોગ્રેસ ગુજરાતમાં સત્તા ગુમાવી તેને બે દાયકા થઈ ગયા અને કેન્દ્રમાં સત્તા ગુમાવ્યા છે છ વર્ષ થઈ ગયા, ભાજપ સત્તા ઉપર આવ્યા પછી પ્રજાના ઘરના નળીયા સોનાના થયા નથી અને ગરીબોના ખોરડે ઘીના દિવા થતાં નથી, પણ નરેન્દ્ર મોદી અને અમીત શાહ જેવા ખેલાડીઓ તમારી નિષ્ફળતના નગારા પીટી તમને ઉઘાડા પાડી ગયા તેવુ તમે આટલા વર્ષોથી વિરોધ પક્ષમાં હોવા છતાં કઈ જ કરી શકયા નહીં, તમને ફરી સત્તા મળે અથવા ના મળે તે સાથે અમારે સ્નાન સુતકનો સંબંધ નથી છતાં દેશમાં ભાજપ જે રીતે કદાવર થઈ ગયો છે ત્યારે લોકશાહીમાં એક સબળ વિરોધ પક્ષ હોવો જોઈએ તે માટે તમારી જરૂર છે કારણ અમે વિધાનસભા અને લોકસભામાં આવી અમારી વાત કરી શકતા નથી,